X-Setup Pro
Med X-Setup Pro kan du skræddersy computeren ved hjælp af flere end 1700 forskellige indstillinger, der normalt er skjult i Windows. Du kan ændre små og store ting i brugerfladen, så du fx får skrevet dit navn under ikonet Denne computer, eller du kan bruge de mange indstillingsmuligheder til at sikre computeren mod små pilfingre. Du kan fx fjerne en masse genveje i kontrolpanelet, så de små nysgerrige ikke kan ødelægge alt for meget.

Du kan vælge mellem to forskellige brugerflader i X-Setup Pro. Et stifinder-agtigt udseende, der giver dig hurtig adgang til de mange forskellige indstillinger, eller en brugerflade med guider, der gør det nemt at foretage forskellige typer ændringer.